पहले माह में कमजोर रहा मॉनसून, औसत से सात फीसदी कम बारिश  
पूर्वी यूपी में औसत से 59% और पश्चिमी यूपी में 48% कम बारिश
बिहार में 39%, ओडिशा में 28% और पश्चिम बंगाल में 19% कम बारिश
गुजरात क्षेत्र में 34% कम और सौराष्ट्र-कच्छ इलाके में 86% कम बारिश
कुछ जानकार मानते हैं कि 10 जुलाई तक यूपी, बिहार, झारखंड और गुजरात में बारिश का यही हाल रहा तो कुछ high yield की फसलों की बुवाई में देरी भी होगी और उनकी क्वालिटी पर असर भी पड़ेगा. हालांकि पूर्व कृषि सचिव शिराज़ हुसैन कहते हैं कि फिलहाल चिंता की कोई बात नहीं है और अब तक जिन राज्यों में मानसून कमजोर रही है वहां बुआई पर कोई बुरा असर नहीं पड़ा है. वो ये भी दावा करते हैं कि कुछ किसान भारत सरकार की तरफ से खरीफ की फसलों की न्यूनतम समर्थन मूल्य के ऐलान का इंतज़ार भी कर रहे होंगे और संभव है कि वो उन्हीं फसलों को बोने का फैसला करें जिस पर उन्हें न्यूनतम समर्थन मूल्य सबसे ज़्यादा मिले.